**Քեթի Լյու Լյունգ** (անգլ.՝ Katie Liu Leung, օգոստոսի 8, 1987(1987-08-08), Դանդի, Շոտլանդիա), բրիտանացի դերասանուհի, ով հայտնի է Հարի Փոթերի մասին պատմող ֆիլմերում` Չո Չանգի կերպարով։ Քեթին այս դերը ստացել է, երբ 18 տարեկան էր։ Մինչ այդ նա միայն հանդես է եկել դպրոցական ներկայացումներում։

Կենսագրություն
--------------

Քեթին ծնվել է Փիթերի (գործարար և փաստաբան) և Կար Վայ Լի Լյունգի (նյարդաբան) հարուստ ընտանիքում։ Նրա ծնողները ամուսնալուծված են և ներկայումս Քեթին ապրում է հոր, երկու եղբայրների և քրոջ հետ։ Հայրը ունի իր անձնական ռեստորանը Գլազգոյում, ինչպես նաև զբաղվում է չինական սնունդի վաճառքով, ունի հյուրանոցներ։

Լյունգը կրում է Շոտլանդիայում ամենատարածված Քեթի անունը։ Ըստ *The Scotsman* և *Teen Vogue* ամսագրերի համարվում է ամենակրքոտ աղջիկներից մեկը։

Դերասանուհու մասին հայտնի է նաև, որ նա ազատ ժամանակ սիրում է զբաղվել նկարչությամբ և նվագել դաշնամուր։ Այժմ ուսանում է Լոնդոնի «Արվեստների համալսարան»-ում։

Կարիերան
--------

Քեթիի հայրը տեսել է Հարի Փոթերը և Հրե գավաթը ֆիլմի լսումների հայտարարությունը և առաջարկել դստերը մասնակցել Չո Չանգի` Հարի Փոթերի ընկերուհու դերի ունկնդրությանը։ 4500 աղջիկներից ի վերջո նա ընտրվում է, չնայած նրան, որ կարծում էր չի անցնելու։ Նա հարցազրույցի ժամանակ ասել է, որ իր շոտլանդական խոսվածքը նպաստել է իր ընտրմանը։

2009 թվականին Քեթին հանդես է եկել «Հարի Փոթերը և Խառնածին արքայզնը» ֆիլմում, որտեղ շարունակել է Հարի Փոթերի նախկին ընկերուհու դերը խաղալ։ Ֆիլմի պրեմիերան կայացել է 2009 թվականի հուլիսի 16-ին։ Ինչպես նաև մասնակցություն է ունեցել «Հարի Փոթերը և Մահվան պարգևները» ֆիլմում, որի նկարահանումները տեղի են ունեցել 2009 թվականի փետրվարից մինչև 2010 թվականի հունիսն ընկած ժամանակահատվածում։

Ֆիլմագրություն
--------------

| Տարի | Անվանում | Դեր | Ծանոթագրություն |
| --- | --- | --- | --- |
| 2005 | Հարի Փոթերը և Հրե գավաթը | Չո Չանգ |  |
| 2007 | Հարի Փոթերը և Փյունիկի միաբանությունը | Չո Չանգ |  |
| 2008 | Ագաթա Քրիստիի Պուարոն | Սյուի Թայ | «Կատուն աղավնիների մեջ» դրվագում |
| 2009 | Հարի Փոթերը և Խառնածին արքայազնը | Չո Չանգ |  |
| 2011 | Հարի Փոթերը և Մահվան պարգևները | Չո Չանգ |  |
|

Մրցանակներ
----------

### Անվանակարգեր

**2006**

* Լավագույն նորեկի մրցանակ (newcomer) (Top 4)
* «Երիտասարդ շոտլանդուհի» մրցանակ

**2008**

* Դենիել Ռեդկլիֆի հետ լավագույն համբույրի համար մրցանակ MTV Movie Awards U.S

### Հաղթող

**2007**

* Շոտլանդիայի ամենանորաձև աղջիկ

Ծանոթագրություններ
------------------

1. 1 2  Discogs — 2000.
2. 1 2  MAK (польск.)
3. ↑  Քթեի Լյունգի նոր հարցազրույցը Archived 2009-08-28 at the Wayback Machine..potteriada.ru
4. ↑  Քեթի Լյունգի 5/2007 հարցազրույց BBC.com համար
5. ↑  Իմ շոտլանդական խոսվածքը օգնեց ինձ դառնալ Հարի Փոթերի ընկերուհին — The Daily Record

Արտաքին հղումներ
----------------

* Դերասանուհու կայքը Archived 2009-05-16 at the Wayback Machine.(անգլ.)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր (անգլ.) · Թվիթթեր |
|  |
| Ֆոտո, վիդեո և աուդիո | Ինստագրամ (անգլ.) |
|  |
| Թեմատիկ կայքեր | AllMovie · AlloCiné · ČSFD · Discogs · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | GND: 1156754615 · LCCN: no2014094349 · VIAF: 310521067 · WorldCat VIAF: 310521067 |

 |